Gárgašjohka

Gárgašjohka (nordsamisk, historisk Gargašjåkka) er ei elv i Båtsfjord kommune i Finnmark. Den er ei sideelv til Komagelva og har utspring nordøst for Skipskjølen. Elva renner først mot nordøst, før den snur mot sørøst ved fjellskaret Ruossa, hvor en forgreining fører noe vann over til Sandfjordelvas nedbørfelt. Gárgašjohka løper sammen med Komagelva tre kilometer nordøst for Bjørnskardet. Underveis tar den opp sideelva Vuoččalanjohka, som er både lengre og har større vannføring enn hovedelva ved samløpet. Gárgašjohka er 13,8 kilometer lang, eller 16,0 kilometer regnet fra Vuoččalanjohkas utspring.

Referanser 

Komagelvvassdraget
Elver i Båtsfjord